laion/Wikipedia-Exotic huggingface dataset:
বিশ্ব ডিম দিবস

বিশ্ব ডিম দিবস প্রতিবছরের অক্টোবর মাসের দ্বিতীয় শুক্রবারে উদযাপিত একটি দিবস। ডিমকে বিশ্বে একটি উন্নতমানের ও সহজলভ্য আমিষজাতীয় খাদ্য হিসেবে প্রতিষ্ঠিত করতে যুক্তরাজ্যভিত্তিক আন্তর্জাতিক সংস্থা ইন্টারন্যাশনাল এগ কমিশন (আইইসি) স্থাপিত হয় ১৯৬৪ সালে। বর্তমানে এই সংস্থার সদস্যসংখ্যা ৮০। সংস্থাটি প্রাণিজ আমিষের চাহদিা পূরণ, স্বাস্থ্যবান ও মেধাবী জাতি গঠন এবং সর্বোপরি ডিমের গুণাগুণ সম্পর্কে জনসচেতনতা বাড়ানোর লক্ষ্যে ১৯৯৬ সালে অস্ট্রিয়ার রাজধানী ভিয়েনায় প্রথম ‘বিশ্ব ডিম দিবস’ পালনের আয়োজন করে, যা পরবর্তী সময়ে প্রতিবছর অক্টোবর মাসের দ্বিতীয় শুক্রবার পালিত হয়ে আসছে। বর্তমানে যুক্তরাষ্ট্র, যুক্তরাজ্য, অস্ট্রেলিয়া, কানাডা, ভারত প্রভৃতি দেশসহ সারা বিশ্বের ৪০টি দেশে পালিত হয় ‘বিশ্ব ডিম দিবস’, যার পরিধি ও ব্যাপ্তি উত্তরোত্তর বৃদ্ধি পাচ্ছে। ২০১৩ সালে বাংলাদেশ অ্যানিমেল অ্যাগ্রিকালচার সোসাইটি (বিএএএস) ইন্টারন্যাশনাল এগ কমিশনের বাংলাদেশ প্রতিনিধি হিসেবে নিযুক্ত হয়। একই বছরের ১১ অক্টোবর বাংলাদেশে প্রথমবারের মতো পালন করা হয় ‘বিশ্ব ডিম দিবস’, যা ছিল ১৮তম বিশ্ব ডিম দিবস। সেই থেকে প্রতি বছর বাংলাদেশে বিশ্ব ডিম দিবস উদ্‌যাপন হয়। জাতিসংঘের খাদ্য ও কৃষি সংস্থা (এফএও) ইন্টারন্যাশনাল এগ কমিশনের সঙ্গে সমঝোতা চুক্তির মাধ্যমে বিশ্বের ডিমশিল্পের উন্নয়নে একযোগে কাজ করে যাচ্ছে। এরই পরিপ্রেক্ষিতে দিবসটির গুরুত্ব অনুধাবন করে ইন্টারন্যাশনাল এগ কমিশন ও এফএওর তত্ত্বাবধানে এবং সহযোগিতায় সরকারের প্রাণিসম্পদ অধিদপ্তর, কৃষিবিদ ইনস্টিটিউশন বাংলাদেশ সহ বিভিন্ন সরকারি প্রতিষ্ঠান এবং পাশাপাশি বিভিন্ন বেসরকারী প্রতিষ্ঠান যেমন বাংলাদেশ পোলট্রি শিল্প কেন্দ্রীয় কমিটি (পোল্ট্রি ইন্ডাষ্ট্রিজ সেন্ট্রাল কাউন্সিল-বিপিআইসিসি), বাংলাদেশ অ্যানিমেল অ্যাগ্রিকালচার সোসাইটি সহ অনেক সংগঠন, বিশ্ববিদ্যালয় ও প্রতিষ্ঠান এবং বিভিন্ন পেশাজীবী সংগঠনের উদ্যোগে ঢাকাসহ সবগুলো বিভাগীয় ও জেলা শহরগুলোতে উৎসাহের সঙ্গে দিবসটি নিয়মিত পালন করে আসছে। "বিশ্ব ডিম দিবস: 'সুস্থ সবল জাতি চাই, সব বয়সেই ডিম খাই'"। প্রিয়.কম। ২০১৭-১০-১৩ তারিখে মূল থেকে আর্কাইভ করা। সংগ্রহের তারিখ ২০১৭-১০-১৪।
ভারতী মঠ মন্দির

ভারতী মঠ মন্দির হচ্ছে ভারতের উড়িষ্যা রাজ্যের রাজধানী ভুবনেশ্বরের প্রাচীন মন্দিরসমূহের মধ্যে অন্যতম একটি শিব মন্দির। এটি একটি ত্রিতল হিন্দু মঠ যা একাদশ শতকের দিকে নির্মিত হয়। বর্তমানে এটা আবাসিক মঠ হিসেবে ব্যবহৃত হয়। পূর্বে এটা হিন্দু তীর্থক্ষেত্র ছিলো। ভারতী মঠ ভুবনেশ্বরের পুরাতন শহরের বাধেইবংক চকে অবস্থিত। লিঙ্গরাজ মন্দির থেলে রথ রাস্তার বাম পাশ ধরে হেঁটে ভারতী মঠে আসা যায়। এটা ভুবনেশ্বরের অন্যতম প্রাচীন মঠ। মঠের পূর্বদিকে রথের রাস্তা, দক্ষিণে জামেশ্বর পাটনা রোড, উত্তরে ব্যক্তিমানা ভবনসমূহ এবং পশ্চিমে ভ্রকুটেশ্বর মন্দির। মঠটি পশ্চিমমুখী। স্থানীয় জনশ্রুতি অনুযায়ী মঠটি নির্মাণ করেন লিঙ্গরাজ মন্দিরের প্রতিষ্ঠাতা যযাতি কেশরী এবং প্রথমদিকে মঠটি লিঙ্গরাজ মন্দির নির্মাণে জড়িত ব্যক্তিদের আবাসন হিসেবে ব্যবহৃত হত। মন্দিরটি ব্যক্তিমালিকানাধীন নয়। এটার রক্ষণাবেক্ষণের দায়িত্বে আছে এন্ডোমেন্ট বিভাগ এবং মঠ মহন্ত প্রণব কিশোর ভারতী গোস্বামীর ব্যক্তিগত তত্ত্বাবধানে। মঠে কার্তিক পূর্ণিমা, প্রথমাষ্টমী, দুর্গা পূজা ইত্যাদি ধর্মীয় অনুষ্ঠান পালন করা হয়। লিঙ্গরাজ দেবতা তার চাচার সংগে দর্শন করতে প্রথমাষ্টমীর সময় মঠে আসেন। মঠে বিবাহ উৎসব, বাগদান, নামকরণ ইত্যাদি অনুষ্ঠানের আয়োজন করা হয়। মঠটি বর্গাকার এবং এর আকার ২৬.০০ বর্গমিটার। মঠটির ভিত্তি ১.৫০ মিটার উঁচু। মঠটি তিনতলা যার উচ্চতা ১১.৫০ মিটার। মাঝখানে উঠোনসহ মঠটির দুইপাশে তিনটি করে বাসকক্ষ আছে। প্রতিটি রূম ৬.১৫ মিটার লম্বা এবং ৩.৪৫ মিটার প্রশস্ত। মঠটি ৫৩.৬০ বর্গমিটারের বড় দেয়াল দিয়ে ঘেরা যার উচ্চতা ২.৫২ মিটার। মঠের দরজার পাল্লাটি ১.৭০ মিটার উঁচু, ০.৮৪ মিটার চওড়া এবং ০.৩৫ মিটার পুরু। মন্দিরটি অমসৃণ ধূসর চুনাপাথরে তৈরী। আগাছা জন্মানোর ফলে মঠের ক্ষয় শুরু হয়েছে। দেয়াল এবং উত্তর ও পূর্বের কাঠামো ধ্বসে পড়েছে। দেয়ালের পুরোটা অংশই আগাছার কারণের ধ্বংসের সম্মুখীন হয়েছে। মঠটিও ধ্বংসের মুখে। পশ্চিম অংশের কক্ষ ইতোমধ্যে ধ্বসে পড়েছে এবং শুধুমাত্র বাইরের দেয়ালটি টিকে আছে। বর্তমানে ব্যবহৃত দক্ষিণ অংশও ধ্বংসের পথে। প্রথম তলা ইতোমধ্যে ধ্বসে গেছে। বৃষ্টির পানি চুয়ে আসে এবং ছাদের ফাঁটল স্থাপনাটিকে ঝুঁকিপূর্ণ করে তুলেছে। মঠ মহন্ত দুর্গাপূজার সময়ে কিছু সংস্কার করলে তা খুবই সামান্য। প্রত্নতাত্ত্বিক গুরুত্ব বিচারে ভবনটির সংস্কার এবং সংরক্ষণ খুবই জরুরী। ভুবনেশ্বরের মন্দিরসমূহের তালিকা। "Bharati Matha, Old Town, Bhubaneswar, Dist.-Khurda" (পিডিএফ)। ignca.nic.in। সংগ্রহের তারিখ ১৯ অক্টোবর ২০১৭।  Lesser Known Monuments of Bhubaneswar by Dr. Sadasiba Pradhan (আইএসবিএন ৮১-৭৩৭৫-১৬৪-১) Pradhan, Sadasiba (২০০৯)। Lesser Known Monuments Of Bhubaneswar। Bhubaneswar: Lark Books। আইএসবিএন 81-7375-164-1।
মুজিবুর রহমান (দ্ব্যর্থতা নিরসন)

মুজিবুর রহমান বা শেখ মুজিবুর রহমান হলেন বাংলাদেশের প্রথম রাষ্ট্রপতি এবং বাঙালি জাতির জনক। মুজিবুর রহমান দ্বারা আরও বোঝানো হতে পারে: মুজিবুর রহমান (বিএনপির রাজনীতিবিদ) -বাংলাদেশী রাজনীতিবিদ ও রংপুর-৪ আসনের সাবেক সাংসদ। স্টুয়ার্ড মুজিবুর রহমান –আগরতলা ষড়যন্ত্র মামলার তিন(৩) নম্বর আসামী ও মুক্তিযুদ্ধের অন্যতম সংগঠক। শেখ মুজিবুর রহমান (বাগেরহাটের রাজনীতিবিদ) -বাংলাদেশী রাজনীতিবিদ ও বাগেরহাট-১ আসনের সাবেক সাংসদ। শেখ মুজিবুর রহমান (সাতক্ষীরার রাজনীতিবিদ) -বাংলাদেশী রাজনীতিবিদ ও সাতক্ষীরা-১ আসনের সাবেক সাংসদ। মুজিবুর রহমান (শিক্ষক) –বাংলাদেশ জামায়াতে ইসলামীর রাজনীতিবিদ ও রাজশাহী-১ আসনের সাবেক সাংসদ। মুজিবুর রহমান (চিকিৎসা বিজ্ঞানী) –বাংলাদেশী চিকিৎসা বিজ্ঞানী। এ কে মুজিবুর রহামন –পূর্বপাকিস্তান প্রাদেশিক পরিষদের সদস্য ও তৎকালীন বগুড়া-৮ আসনের সংসদ সদস্য ছিলেন। মজিবুর রহমান (জন্ম ১৯৯৫), বাংলাদেশী ক্রিকেটার মজিবুর রহমান (অফিসার) (জন্ম ১৯৬৮), বাংলাদেশ সেনাবাহিনীর একজন জেনারেল মজিবুর রহমান (রাজনীতিবিদ) (১৯৩৬-১৯৮৪), লালমনিরহাটের বাংলাদেশী রাজনীতিবিদ মুজিবুর রহমান (বিজ্ঞানী) (১৯১৯-২০১৫), বাংলাদেশী মেডিকেল একাডেমিক মুজিবুর রহমান (শ্রীলঙ্কার রাজনীতিবিদ) (জন্ম ১৯৬৮), একজন শ্রীলঙ্কার রাজনীতিবিদ মুজিবুর ও সিরাজুল জুটির মুজিবুর রহমান, যিনি দ্য লেট শো উইথ ডেভিড লেটারম্যান -এ হাজির হওয়ার জন্য পরিচিত মুজিবুর রহমান চৌধুরী (জন্ম ১৯৭৮), ফরিদপুরের বাংলাদেশী রাজনীতিবিদ মজিবুর রহমান দেবদাস (জন্ম ১৯৩০), বাংলাদেশী কর্মী মুজিবুর রহমান দিলু (জন্ম ১৯৫১), বাংলাদেশী অভিনেতা এবং পরিচালক মুজিবুর রহমান দুলু, বাংলাদেশী চলচ্চিত্র সম্পাদক মজিবুর রহমান ফকির (১৯৪৭-২০১৬), ময়মনসিংহের বাংলাদেশী রাজনীতিবিদ মুজিবুর রহমান খান ফুলপুরী –বাংলাদেশী সাংবাদিক এবং রাজনৈতিক কর্মী। মুজিবুর রহমান খান (১৯১০-১৯৮৪), বাংলাদেশী সাংবাদিক মুজিবুর রহমান খান (রাজনীতিবিদ) (১৮৭৩-১৯৪০) সাংবাদিক এবং ভারতীয় জাতীয়তাবাদী কর্মী মুজিবুর রহমান মঞ্জু (১৯৪৭-২০১৫), কিশোরগঞ্জের বাংলাদেশী রাজনীতিবিদ মুজিব উর রহমান (জন্ম ২০০১), আফগান ক্রিকেটার মুজিবুর রেহমান, একজন ভারতীয় কর্মী মজিবুর রহমান (দ্ব্যর্থতা নিরসন) শেখ মুজিবুর রহমান বিশ্ববিদ্যালয় মুজিব মুজিবুর রহমান মহিলা কলেজ - বাংলাদেশের সরকারি মহিলা কলেজ। বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় - ঢাকা বিভাগে অবস্থিত বিশ্ববিদ্যালয়। বঙ্গবন্ধু শেখ মুজিবুর রহমান কৃষি বিশ্ববিদ্যালয় - গাজীপুরে অবস্থিত বিশ্ববিদ্যালয়। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
প্রমাণ তত্ত্ব

প্রমাণ তত্ত্ব (ইংরেজি: Proof theory) গাণিতিক যুক্তিবিজ্ঞানের একটি শাখা যেখানে গাণিতিক প্রমাণসমূহকে বিধিগত গাণিতিক বস্তু হিসেবে গণ্য করা হয়, যার ফলে গাণিতিক কলাকৌশলের সাহায্যে এগুলির বিশ্লেষণ সহজতর হয়। প্রমাণগুলিকে সাধারণত আরোহী পদ্ধতিতে সংজ্ঞায়িত উপাত্ত সংগঠন যেমন সরল লিস্ট, বক্সকৃত লিস্ট, বা ট্রি-এর মাধ্যমে প্রকাশ করা হয়। উপাত্ত সংগঠনগুলি যৌক্তিক ব্যবস্থার স্বতঃসিদ্ধ ও সিদ্ধান্তগ্রহণের নিয়মগুলি অনুসরণ করে নির্মাণ করা হয়। এ কারণে প্রমাণ তত্ত্বের প্রকৃতি বাক্যতাত্ত্বিক (syntactic), পক্ষান্তরে মডেল তত্ত্বের প্রকৃতি আর্থ। মডেল তত্ত্ব, স্বতঃসিদ্ধমূলক সেট তত্ত্ব, পুনরাবৃত্তি তত্ত্ব ও প্রমাণ তত্ত্ব গণিতের ভিত্তির চার স্তম্ভের একটি। প্রমাণ তত্ত্বকে দার্শনিক যুক্তিবিজ্ঞানের শাখা হিসেবেও গণ্য করা যায়। দার্শনিক যুক্তিবিজ্ঞানে প্রমাণ তত্ত্বমূলক অর্থবিজ্ঞান আলোচিত হয়, এবং এই আলোচনা সাংগঠনিক প্রমাণ তত্ত্বের কলাকৌশলের উপর নির্ভর করে।
মডেল তত্ত্ব

মডেল তত্ত্ব (ইংরেজি: Model theory) স্বতঃসিদ্ধমূলক সেট তত্ত্ব বর্ণনাকারী সাধারণ তত্ত্ব। এটি যুক্তিবিজ্ঞানের একটি শাখা যেখানে গাণিতিক সংগঠনগুলি নিয়ে গবেষণা করার জন্য ঐ সংগঠনগুলি সম্পর্কিত প্রথম-মাত্রার সত্য বাক্যসমূহ এবং প্রথম-মাত্রার সূত্র প্রয়োগে যেসব সেটকে ঐ সংগঠনগুলির জন্য সংজ্ঞায়িত করা যায়, সেই সব সেট আলোচনা করা হয়। যেসমস্ত গাণিতিক সংগঠন কোন সিস্টেমের স্বতঃসিদ্ধগুলি মেনে চলে সেগুলিকে ঐ সিস্টেমের "মডেল" বলা হয়।
ফিলিপ ক্যাম্পোজ

লেঃ জেনারেল (অবঃ) ফিলিপ ক্যাম্পোজ ভারতীয় সেনাবাহিনীর সাবেক উপ প্রধান। চল্লিশ বছরের সেনা জীবন শেষে তিনি ২০১৫ সালে অবসরে যান। উপ সামরিকপ্রধান হওয়ার আগে ফিলিপ পশ্চিমাঞ্চলীয় সৈন্যবাহিনীর প্রধান অধিনায়ক ছিলেন। তিনি মেকানাইজ্ড পদাতিক রেজিমেন্টের কর্নেল সেনানায়ক (কর্নেল কমান্ড্যান্ট) ছিলেন। দিল্লির শান্ত জেভিয়ার কলেজে পড়েছিলেন এই ব্যক্তি। এরপর তিনি জাতীয় প্রতিরক্ষা বিদ্যাপীঠ এবং সেনা একাডেমীতে পড়েন। তিনি স্টাফ কোর্স ভারত থেকেই করেন এবং এনডিসি কোর্সও দিল্লিতে করেন এছাড়া সেনা যুদ্ধ কলেজ থেকে বিশেষ প্রশিক্ষণ তিনি তার স্বদেশেই করেন এছাড়া রাশিয়াতে একটি বিশেষ কৌশল-কোর্স করেন। তিনি ইন্দোর বিশ্ববিদ্যালয় থেকে প্রতিরক্ষা ব্যবস্থাপনা ও নিরাপত্তাবিদ্যা এবং মাদ্রাজ বিশ্ববিদ্যালয় থেকে সমরকৌশলবিদ্যায় ডিগ্রি অর্জন করেন। ১৯৭৪ সালে নবম গোর্খা রাইফেলসে ফিলিপ কমিশন্ড পদ লাভ করেন এবং ১৯৮২ সালে তাকে মেকানাইজ্ড পদাতিক বাহিনীতে বদলী করা হয়। তিনি জাতীয় প্রতিরক্ষা বিদ্যাপীঠ, সেনা স্টাফ কলেজ এবং সাঁজোয়া স্কুলের প্রশিক্ষক ছিলেন। "Lt Gen Campose to be next Army Vice Chief"। First Post: F. India। সংগ্রহের তারিখ ২৩ মে ২০১৬।  "Lieutenant General Philip Campose Takes Over as Army Commander Western Command"। Press Information Bureau। Government of India: Ministry of Defence। সংগ্রহের তারিখ ২৩ মে ২০১৬।  "Vice Chief of Army Lt Gen Philip Campose retires"। The Indian Express। সংগ্রহের তারিখ ২৩ মে ২০১৬।  "Lt Gen Philip Campose, Vice Chief of the Army Staff Superannuates on 31 Jul 15"। Press Information Bureau। Ministry of Defence, Government of India। সংগ্রহের তারিখ ২৩ মে ২০১৬।  "Army Vice Chief Lt Gen Philip Campose Retires"। NDTV। Press Trust of India। সংগ্রহের তারিখ ২৩ মে ২০১৬।
সাংবাদিকতায় স্বাধীনতা পুরস্কার

সাংবাদিকতায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের সাংবাদিকতা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৮১ সালে প্রথমবারের মতো মরহুম মাওলানা মোহাম্মদ আকরম খাঁকে “সাংবাদিকতায় স্বাধীনতা পুরস্কার” প্রদান করা হয়। স্বাধীনতা পুরস্কার; সাংবাদিকতায় স্বাধীনতা পুরস্কার বিজয়ীদের তালিকা। সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৭ সেপ্টেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা, একুশে ও রোকেয়া পদকের অর্থমূল্য বাড়ছে"। দৈনিক মানবজমিন। ৪ মার্চ ২০১৬। সংগ্রহের তারিখ ২৭ সেপ্টেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক নিলেন মুহিত, গুণসহ ১৫ জন"। বিডিনিউজ টোয়েন্টিফোর ডটকম। ২৪ মার্চ ২০১৬। ২৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক প্রদানের বিস্তারিত প্রক্রিয়া"। তথ্য ও যোগাযোগ প্রযুক্তি বিভাগ, গণপ্রজাতন্ত্রী বাংলাদেশ সরকার। ৪ জুন ২০১৭। ২৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পুরস্কার পাচ্ছেন ১৫ বিশিষ্ট ব্যক্তি"। দৈনিক যুগান্তর অনলাইন। ১৬ ফেব্রুয়ারি ২০১৭। ১৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কার-২০১৭ বিতরণ করলেন প্রধানমন্ত্রী"। দৈনিক সমকাল অনলাইন। ২৩ মার্চ ২০১৭। ২৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।
সাংবাদিকতায় স্বাধীনতা পুরস্কার বিজয়ীদের তালিকা

সাংবাদিকতায় স্বাধীনতা পুরস্কার বাংলাদেশে সাংবাদিকতা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের সাংবাদিকতা ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৮১ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৮১ সালে প্রথমবারের মতো মরহুম মোহাম্মদ আকরম খাঁকে “সাংবাদিকতায় স্বাধীনতা পুরস্কার” প্রদান করা হয়। স্বাধীনতা পুরস্কার; সাংবাদিকতায় স্বাধীনতা পুরস্কার। সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। ৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  এখানে তারিখের মান পরীক্ষা করুন: |সংগ্রহের-তারিখ= (সাহায্য); ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। ২৪ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।
উদয়গিরি, ওড়িশা

উদয়গিরি হচ্ছে ভারতীয় রাজ্য ওড়িশার সর্ববৃহৎ বৌদ্ধ স্থাপনা। উদয়গিরি মূলত একটা কমপ্লেক্স যা স্তুপ এবং বিহার নিয়ে গঠিত। পার্শ্ববর্তী ললিতগিরি এবং রত্নগিরির সংগে এটা একত্রে পুষ্পগিরি বিশ্ববিদ্যালয়ের অংশ। ঐতিহ্যবাহী এই তিন স্থানকে একত্রে রত্নগিরি-উদয়গিরি-ললিতগিরি কমপ্লেক্সের ডায়মন্ড ট্রায়াঙ্গল বলা হয়ে থাকে। স্থানটির ঐতিহাসিক নাম মাধাভাপুর মহাবিহার। ধারণা করা হয় রত্নগিরি ও ললিতগিরির পাশের বৌদ্ধ কমপ্লেক্সটি ৭ম থেকে ১২ শতকের মধ্যে চালু ছিলো। উদয়গিরি পাহাড়ের পাদদেশে এই বৌদ্ধ স্থাপনাটি অবস্থিত যা ভুবনেশ্বর থেলে ৯০ কিলোমিটার উত্তর পূর্বে এবং জজপুর জেলার কটক থেকে ৭০ কিলোমিটার উত্তর পূর্বে অবস্থিত। ১৯৫৮ সাল থেকে আর্কিয়োলজিক্যাল সার্ভে অভ ইন্ডিয়া উদয়গিরিতে একাধিক খননকাজ চালিয়েছে। দুই উপত্যকার মাঝে অবস্থিত উদয়গিরি সাইট ১ এ সর্বপ্রথম খননকাজ চালানো হয়। ১৯৮৫-৮৬ এবং ১৯৮৯-৯০ সালে চালানো খননে উদয়গিরি সাইট ২ এ দেয়াল ঘেরা বৌদ্ধবিহারটি আবিষ্কৃত হয়। এখানে ৭ ফুট উঁচু একটি স্তুপ যার চার কোনায় চারটি ধ্যানী বুদ্ধের প্রতিকৃতি পাওয়া যায়। এপিগ্রাফিক্যাল উপাত্তের ভিত্তিতে প্রত্নতত্ত্ববিদগণ স্থানটিকে মাধবপুর মহাবিহার নামে অভিহিত করেন। ১৯৯৭ থেকে ২০০০ সালে পরিচালিত বৃহৎ খননে উদয়গিরি-২ এর দ্বিতীয় অংশ আবিষ্কৃত হয় যেখানে স্তুপ এবং বিহার ছিলো। এর মধ্যে ছিলো দুটো অষ্টম শতকের বিহার চত্বর, বুদ্ধের ভাস্কর্য, তারা, মঞ্জুশ্রী, আভালোকিতেশ্বর, জটামুকুট লোকেশ্বর এবং বিভিন্ন টেরাকোটা ফলক। একটি পাথরের ধাপযুক্ত কুয়া আবিষ্কৃত হয়। প্রবেশ পথের নিকটে দেখা যায় একটি মনুষ্যাকৃতি দড়িতে ঝুলছে যার চোখ বন্ধ। "Udayagiri"। Government of Odisha, Department of Tourism। ২০ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  Hoiberg ও Ramchandani 2000, পৃ. 175–176। Kumar, Arjun (২২ মার্চ ২০১২)। "Sounds of silence at Buddhist sites in Odisha, Ratnagiri-Udayagiri-Lalitgiri"। Economic times।  "Excavations – 2000–2005 – Orissa"। Various Udaygiri-2, dt. Jajpur। Archaeological Survey of India। ১১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৫।
ভিএইচ১ ইন্ডিয়া

ভিএইচ১ ইন্ডিয়া হলো সঙ্গীতবিষয়ক ভারতীয় একটি চ্যানেল। এটি ২০০৫ সালে উদ্বোধন করা হয়। ২০০৪ সালের ৩১ ডিসেম্বর, এমটিভি ইন্ডিয়া এবং জি একটি সমঝোতা চুক্তিতে আবদ্ধ হয়, যার মাধ্যমে তারা ভিএইচ১কে ভারতে নিয়ে আসে। এই চ্যানেল ভিএইচ১ টপ ১০, হিট ফ্যাক্টরি, গুড মর্নিং ভিএইচ১-এর মতো অনুষ্ঠান প্রচার করা হয়। এই চ্যানেলে "গ্লোবাল সিটিজেন ইন্ডিয়া" সরাসরি সম্প্রচারিত হয়েছে। ২০১৬ সালের ১৯ নভেম্বর, এই চ্যানেলের পুরানো লোগো পরিবর্তন করা হয়। এই চ্যানেলটি ভারতের বেশীরভাগ ক্যাবল নেটওয়ার্কে এনিমল প্ল্যানেট, ডিসকভারি চ্যানেল, টিএলসি, সনি এন্টারটেইনমেন্ট টেলিভিশন, সনি ম্যাক্স, সাব টিভি, আজ তাক, এনডিটিভি ইন্ডিয়া, এনডিটিভি প্রফিট, ইন্ডিয়া টুডে (টিভি চ্যানেল), এএক্সএন, এ্যানিম্যাক্স ভারত, নিকিলোডিয়ান ইন্ডিয়া, ডিসকভারি টার্বো এশিয়া, ডিসকভারি সায়েন্স, এনডিটিভির মতো চ্যানেলের সাথে প্রদর্শন করা হয়। এই চ্যানেলটি সিএএস নেটওয়ার্কে একটি স্বতন্ত্র চ্যানেল হিসেবে প্রদর্শন করা হয়। দ্য এক্স ফ্যাক্টর যুক্তরাজ্য এন্টারটেইনমেন্ট টুনাইট দ্য ফ্যাবুলাস লাইফ অফ... আমেরিকান মিউজিক পুরস্কার এশিয়া'স গট ট্যালেন্ট বিলবোর্ড মিউজিক পুরস্কার বোর্ণ স্টাইলিশ ব্রিট পুরস্কার দ্য বিউরিড লাইফ কেটফিশ: দ্য টিভি শো ড্যারিয়া গোল্ডেন গ্লোব পুরস্কার গ্র্যামি অ্যাওয়ার্ড হোগান নোস বেস্ট হলিউড চলচ্চিত্র পুরস্কার জ্যাকঅ্যাস জার্সি শোর এমটিভি ইউরোপ মিউজিক পুরস্কার এমটিভি মুভি এন্ড টিভি পুরস্কার এমটিভি ভিডিও মিউজিক অ্যাওয়ার্ডস ভিএইচ১ গডস অফ গিটার পিম্প মাই রাইড পাঙ্ক'ড সেটারডে নাইট লাইভ সাউথ পার্ক দ্য এক্স ফ্যাক্টর যুক্তরাজ্য ইয়ো মোম্মা "MTV, Zee Turner bring Vh1 channel"। Financial Express। ২০০৪-১২-১৫।  "Viacom Eyes India For Outsourcing Animation Content"। Financial Express। ২০০৪-০৩-০৩।  "Vivo partners Vh1 for eight international award shows"। মে ৭, ২০১৭। সংগ্রহের তারিখ আগস্ট ২২, ২০১৭।  "Vh1 unveils summer line-up of shows"। এপ্রিল ২১, ২০১৫। সংগ্রহের তারিখ আগস্ট ২২, ২০১৭।  "Grey Goose join hands with Colors Infinity and Vh1 to explore celeb style quotient with 'Born Stylish'"। নভেম্বর ২৫, ২০১৫। সংগ্রহের তারিখ আগস্ট ২২, ২০১৭।  "Vh1 turns 10, to focus on content acquisition"। এপ্রিল ২১, ২০১৫। সংগ্রহের তারিখ আগস্ট ২২, ২০১৭।  "VH1 to air "Gods of Guitar""। মে ২, ২০০৮। সেপ্টেম্বর ৬, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ২২, ২০১৭।  "Vh1 to air the latest season of The X Factor UK in India"। আগস্ট ৩০, ২০১৬। সংগ্রহের তারিখ আগস্ট ২২, ২০১৭।  ভিএইচ১ ইন্ডিয়ার অফিসিয়াল ওয়েবসাইট ওয়েব্যাক মেশিনে আর্কাইভকৃত ৮ মে ২০১৬ তারিখে ভায়াকম ১৮-এর অফিসিয়াল ওয়েবসাইট ওয়েব্যাক মেশিনে আর্কাইভকৃত ১২ মে ২০১৬ তারিখে টুইটারে ভিএইচ১ ইন্ডিয়া নেটওয়ার্ক ১৮-এর অফিসিয়াল ওয়েবসাইট ওয়েব্যাক মেশিনে আর্কাইভকৃত ১৬ আগস্ট ২০১৮ তারিখে ভায়াকমের অফিসিয়াল ওয়েবসাইট
কারাগারের রোজনামচা

কারাগারের রোজনামচা বঙ্গবন্ধু শেখ মুজিবুর রহমান রচিত গ্রন্থ সংকলন। ২০১৭ সালে মুজিবুর রহমানের ৯৭ তম জন্মবার্ষিকীতে গ্রন্থটি বাংলা একাডেমি থেকে প্রকাশিত হয়। ১৯৬৬ থেকে ১৯৬৮ সাল পর্যন্ত বঙ্গবন্ধুর ঘটনাবহুল জেল-জীবনচিত্র এ গ্রন্থে স্থান পেয়েছে। বঙ্গবন্ধু নিজেই একটি রজনামায় তাঁর এই জেলস্মৃতির কথা লিখে রেখেছিলেন এবং এর নাম দিয়েছিলেন 'থালাবাটি কম্বল / জেলখানার সম্বল'। বঙ্গবন্ধুর জেল-জীবন, জেল-যন্ত্রণা, কয়েদীদের অজানা কথা, অপরাধীদের কথা, কেন তারা এই অপরাধ জগতে পা দিয়েছিলো, তখনকার রাজনৈতিক পরিস্থিতি, কারাগারে আওয়ামী লীগ নেতা-কর্মীদের দুঃখ-দুর্দশা, গণমাধ্যমের অবস্থা, শাসক গোষ্ঠীর নির্মম নির্যাতন, ৬ দফার আবেগকে ভিন্ন খাতে প্রবাহিত করার চেষ্টা, ষড়যন্ত্র, বিশ্বাস ঘাতকতা, প্রকৃতি প্রেম, পিতৃ-মাতৃ ভক্তি, কারাগারে পাগলদের সুখ-দুঃখ, হাসি-কান্না এই গ্রন্থে তুলে ধরা হয়েছে। কারাগারের রোজনামচা বইটি প্রথম প্রকাশিত হয় ২০১৭ সালের ১৭ই মার্চ (ফাল্গুন ১৪২৩) তারিখে। এটি প্রকাশ করে বাংলা একাডেমি। এর প্রকাশক ও কর্মসূচি পরিচালকের দায়িত্বে ছিলেন বাংলা একাডেমির গবেষণা, সংকলন এবং অভিধান ও বিশ্বকোষ বিভাগের পরিচালক মোবারক হোসেন। এতে অর্থায়ন করেছিল 'গণপ্রজাতন্ত্রী বাংলাদেশ সরকার'-এর সংস্কৃতিবিষয়ক মন্ত্রণালয়। বইটির ভূমিকা লিখেছেন বঙ্গবন্ধু শেখ মুজিবুর রহমানের জ্যেষ্ঠ কন্যা শেখ হাসিনা এবং নামকরণ করেছেন তাঁর কনিষ্ঠ কন্যা শেখ রেহানা। এছাড়া বইটির প্রচ্ছদ তৈরি করেছেন শিল্পী তারিক সুজাত এবং প্রচ্ছদে ব্যবহৃত পোট্রেটটি এঁকেছেন রাসেল কান্তি দাশ। বইটির গ্রন্থস্বত্ব 'জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্ট'-এর। বইটির মোট পৃষ্ঠা সংখ্যা ৩৩২টি। বিভিন্ন ভাষায় কারাগারের রোজনামচা এর অনুবাদের তালিকা নিম্নরূপ: অসমাপ্ত আত্মজীবনী আমার দেখা নয়াচীন বাংলাদেশের স্বাধীনতার ঘোষণাপত্র মুজিব ভাই কথাপ্রকাশ জয়দেব, নন্দী (২৯ মার্চ ২০১৭)। "কারাগারের রোজনামচা : জেল-যন্ত্রণা ও জীবন-জিজ্ঞাসা"। দৈনিক ইত্তেফাক। সংগ্রহের তারিখ ১৯ নভেম্বর ২০১৭।  "কারাগারের রোজনামচা : জেল-যন্ত্রণা ও জীবন-জিজ্ঞাসা"। তারিন হোসেন। দৈনিক ইত্তেফাক। সংগ্রহের তারিখ ২৯ মার্চ ২০১৭।  গ্রন্থাগারে (ওয়ার্ল্ডক্যাট ক্যাটালগ) কারাগারের রোজনামচা কারাগারের রোজনামচা - ওপেন লাইব্রেরি, ইন্টারনেট আর্কাইভ গুগল বইয়ে কারাগারের রোজনামচা গুডরিড্‌সে কারাগারের রোজনামচা
চেরি পপ (গান)

চেরি পপ হলো রোমানীয় সঙ্গীত শিল্পী আলেক্সান্দ্রা স্তানের দ্বিতীয় গানের অ্যালবাম আনলকড-এর একটি গান। এই গানটি ২৮ মে ২০১৪ তারিখে ডিজিটাল ডাউনলোড ফরম্যাট হিসেবে তৈরি করা হয় এবং ঐদিনই তা স্টানের ইউটিউব চ্যানেলে আপলোড করা হয়। এই গানটি তিনজন সঙ্গীত লেখক লিখেছেন এবং দুইজন গানটি প্রযোজনা করেছেন। চেরি পপ গানটি লিখেছেন আলেক্সান্দ্রা স্তান নিজে, লুকাস হলগ্রিন এবং এরিক লিডবম এবং প্রযোজনা করেছেন লুকাস হলগ্রিন এবং এরিক লিডবম। এটি রোমানিয়ার ফোনোগ্রাম স্টুডিওসে ধারণ করা হয়। চেরি পপ গানের ভিডিওটি ২৮ মে ২০১৪ আলেক্সান্দ্রা স্তানের ইউটিউব চ্যানেলে আপলোড করা হয় এবং অবিশ্বাস্যভাবে এটি পাঁচ মিলিয়ন বার দেখা হয়। বয় ওহ বয় (গান) উই ওয়ানা (গান) গেট ব্যাক (এএসএপি) আনলকড (লিনার নোটস)। আলেক্সান্দ্রা স্তান। রোটন (বারকোড: ৮৬৯৩৬৪৪০১২৬০১)। ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আলেক্সান্দ্রা স্তান- চেরি পপ (প্রাতিষ্ঠানিক ভিডিও)
মহম্মদ উসমান

মহম্মদ উসমান (২৫ জুলাই ১৯১২-৩ জুলাই ১৯৪৮) ছিলেন ভারতীয় সেনাবাহিনীর উচ্চপদস্থ অফিসার যিনি ১৯৪৭ সালের ভারত-পাকিস্তান যুদ্ধে মারা যান। ভারতের সামরিক বাহিনীর ইতিহাসে তিনি প্রথম সর্বোচ্চ পদাধিকারী সৈনিক যিনি সরাসরি যুদ্ধক্ষেত্রে প্রান বিসর্জন দেন। তাকে ভারতীয় ধর্মনিরপেক্ষতার মূর্ত প্রতীক হিসেবে বিবেচনা করা হয়। মহম্মদ উসমান তদানীন্তন যুক্তপ্রদেশ বা উত্তরপ্রদেশ রাজ্যের মৌ জেলার বিবিপুরে জন্মগ্রহণ করেন। বারাণসীর হরিশ চন্দ্র ভাই স্কুলে পড়াশোনা করেন তিনি। ছোটবেলা থেকেই সাহসী ছিলেন। ১২ বছর বয়েসে কুয়োতে ডুবন্ত শিশুকে বাঁচান। ব্রিটিশ ভারতে সামরিক বাহিনীতে কমিশনড অফিসার পদে প্রবেশের কঠিন পরীক্ষায় কৃতকার্য হন এবং ইংল্যান্ড রয়াল মিলিটারি একাডেমী, স্যান্ডহার্স্ট এ পড়ার সুযোগ পান। মাত্র ১০ জন ভারতীয় ছাত্রের অন্যতম ছিলেন ওসিমান। ১৯৩২ সালে রয়াল একাডেমী তে ভর্তি হন ও ১৯৩৫ সালের ১৯ মার্চ তিনি ১০ বেলুুচ রেজিমেন্টে যোগ দেন সেকেন্ড লেফটেন্যান্ট হিসেবে ভারতীয় সেনাবাহিনীতে যোগদান করেন। ১০ম বেলুুচ রেজিমেন্টের ৫ম ব্যাটেলয়নে যোগদান করার পর তিনি উত্তর পসচিম ফ্রন্টে চলে যান। ১৯৩৫ সালে তিনি প্রথম শ্রেনীর উর্দু ভাষিক পরীক্ষায় উত্তীর্ণ হয়েছিলেন। উসমান ক্রমশ লেফটেন্যান্ট ও ১৯৩৬ সালে ক্যাপ্টেন পদে উন্নীত হন। ১৯৪৪ সালের এপ্রিল মাসে সাময়িক মেজর হিসেবে কাজ করাকালিন তিনি বার্মাতে যান। ১০ বেলুচ রেজিমেন্টে ১৯৪৫ সালের এপ্রিল থেকে ১৯৪৬ সালের এপ্রিল মাস পর্যন্ত অধিনায়কত্ব করেন। দেশবিভাগের সময় মুসলিম হওয়ার কারণে পাকিস্তানের সামরিক বাহিনীর প্রধানরা তাকে গ্রহণ করত আগ্রহী হন। ভবিষ্যত সেনাপ্রধানের প্রতিশ্রুতি দেওয়া হলেও উসমান ভারতীয় সেনাবাহিনী ছেড়ে যাননি। বেলুচ রেজিমেন্টের বিরাট অংশ পাকিস্তানের অধিভুক্ত হলে তার ডগরা রেজিমেন্টে বদলী হয়। মহম্মদ উসমানের দেহ দিল্লীর জামিয়া ইসলামিয়া বিশ্ববিদ্যালয় চত্বরের পার্শ্ববর্তী কবরস্থানে সমাহিত আছে। Govt of India notification 2014 ""Tributes paid to Brigadier Usman" The Hindu 5 July 2004"। ১৩ আগস্ট ২০০৪ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৭।  " Army commemorates birth centenary of Brig Usman" "Business Standard" 3 July 2012
অসমীয়া ভাষার রোমানীকরণ

অসমীয়া ভাষার রোমানীকরণ হয়েছে অসমীয়া ভাষাকে রোমান লিপিতে উপস্থাপন করা। অসমীয়া ভাষার জন্যে অনেক রোমানীকরণ ব্যবহার করা হয়। নিচে অসমীয়া অক্ষর এবং "আইপিএ"র রোমানীকরণগুলিকে উল্লেখ করা হয়েছে। নিচের তালিকায় উপরে উল্লেখিত রোমানীকরণগুলির উদাহরণ দেয়া হয়েছে।